مياده بسيليس

مياده بسيليس كانت مطربه سوريه.

 حياتها 
مياده بسيليس اتولدت سنة 1967 فى مدينه حلب السوريه, بدات مشوارها الغنائى من سن التسع سنين عبر اذاعه حلب, متجوزه من الموسيقار السورى سمير كويفاتى.

 مسيرتها الفنيه 
صدر ليها 14 البوم سنه 1986 و كانت البدايه مع البوم "يا قاتلى بالهجر" و هيا اغنيه من الفلكلور السورى القديم, اغانى مياده بتتنوع من ناحيه الكلمات و الالحان بين تجديدها للفلكلور و انشادها للترانيم الدينيه المسيحيه و الاغانى الوطنيه و حفاظها على شكل الاغنيه السوريه الراقيه.

بتعتبر اغنيتها "كذبك حلو" اللى اخدت الجايزه الدهبيه كافضل اغنيه عربيه سنة 1999 جواز سفرها لعالم الشهره.

سنة 2010 صدر ليها البوم بعنوان "الى امى و ارضى" و غنت مياده فى مسيرتها الفنيه كتير من تترات المسلسلات السوريه الضخمه زى: "اخوه التراب" و "ايام الغضب".

احيت كتير من الحفلات فى اماكن كتيره حولين العالم زى مجمع "قصر الفنون الجميله" فى سان فرانسيسكو - الولايات المتحده. و فى دار الاوبرا فى مدريد - اسبانيا و فى دار الاوبرا المصريه - القاهره سنة 1998 مثلت فيها الليله السوريه.

 اعمال شاركت بيها 

 سنة 1976 سجلت دور اصل الغرام فى اذاعه حلب و كانت الاولى فى برنامج الهواه.
 سنة 1978 قدمت اوبريت "ملكه القطن و الشمس" و خدت كاس اجمل صوت فى مهرجان الطلائع
 سنة 1979 دعتها اذاعه حلب للمساهمه فى برنامج " حكايات عمو رضوان " باغنيه تغنيها فى ختام كل حلقه
 شاركت فى مهرجان بغداد لغناء الناشئين و اخدت جايزة اجمل صوت و اجمل اداء
 سنة 1982 قدمت اوبريت "عروس القلعه" و حفل غنت فيه مجموعه من الاغانى التراثيه و الشعبيه
 سنة 1995 شاركت فى حفل افتتاح القناه الفضائيه السوريه و فى مهرجان الاغنيه السوريه التانى
 سنة 1998 ساهمت فى تقديم الليله السوريه فى دار الاوبرا المصريه بالقاهره
 سنة 1999 نالت الدرع التذكاريه عن اغنيتها: "حنينه" من مهرجان عيد الام فى عمان - الاردن
 قدمت امسيتها المريميه فى حمص - سوريه و فى عمان - الاردن
 اقامت حفل على مدرج قلعه حلب ضمن فعاليات مهرجان بصرى
 اقامت حفلتين فى دار الاوبرا: مدريد - اسبانيا للجاليه السوريه
 قدمت حفل فى قصر الاونيسكو بيروت - لبنان
 اقامت حفل للجاليه السوريه فى لوس انجلوس -الولايات المتحده الامريكيه
 اقامت حفل فى مجمع (The Palace Of Fine Art) للجاليه السوريه فى سان فرانسيسكو
 شاركت فى مهرجان المدينه تونس بحفلتين فى المسرح البلدى

 جوايز و تكريمات 

 نالت الاورنينا الدهبيه عن اغنيه "هوى تانى" و نالت الاغنيه ذاتها جايزة الاورنينا كافضل لحن حديث
 فى مهرجان الاغنيه السوريه السادس نالت اغنيتها: "خلينى على قدى" جايزة احسن لحن حديث فى مهرجان الاغنيه السوريه السابع
 2004: نالت المرتبه التالته فى مهرجان الاغنيه السوريه عن اغنيه "طيب خليك"
 نالت الجايزه الاولى فى مهرجان المزيكا العربيه فى الدار البيضاء عن اغنيه "يا رجائى"
 سنه 2001: نالت الجايزه الذهبيه كافضل اغنيه مصوره (فيديو كليب) فى مهرجان البحرين عن اغنيتها:"هوى تانى"
 سنه 1996 نالت جايزة الاورنينا الدهبيه عن قصيدتها " حنين ", والتامنه: "مريميات" نالت جايزة اورنينا لافضل اداء و حضور
 نالت جايزة الاورنينا الذهبيه عن اغنيتها " ياغالى" (مهرجان الاغنيه الخامس 1998)
 نالت جايزة الاورنينا عن اغنيه: "كذبك حلو" كافضل اداء و حضور مسرحى (مهرجان الاغنيه السوريه الرابع 1998)
 نالت الجايزه الذهبيه عن اغنيتها "كذبك حلو" من مهرجان القاهره

 اعمالها 

 البومات 

 1986 - قدمت مجموعتها الاولى "يا قاتلى بالهجر"
 1990 - قدمت مجموعتها الثانيه: " خلقت جميله ", و التالته:" ابانا " (ترانيم دينيه)
 1993 - قدمت مجموعتها الرابعه: " بقلبى فى حكى ", والخامسه: " شجره العيد " (اغانى ميلاديّه), و السادسه:" امسيه ميلاديه" (ترانيم دينيه)
 1997 - قدمت مجموعتها السابعه: " حنين ", والتامنه:"مريميات "
 2002 - قدمت مجموعه اغانى وطنيه باسم "اجراس بيت لحم"

 شارات مسلسلات 

 شارة مسلسل "اخوه التراب"
 شارة مسلسل "جواد الليل"
 شارة مسلسل "ايام الغضب"
 شارة مسلسل "ابناء القهر"
 شارة مسلسل بنات العيله
 شارة مسلسل لست جاريه
 شارة مسلسل ستات صغيرات

 مرضها و وفاتها 
فى 20 فبراير 2021, كشف سمير كويفاتى جوز مياده عن اصابتها بمرض السرطان, و بتاريخ 17 مارس 2021 اعلنت وزراة الاعلام السوريه وفاتها بعد صراع مع المرض بعمر 54 سنه.

 لينكات برانيه 

 مصادر 

تصنيف:مغنيات سوريات
تصنيف:مواليد 1967
تصنيف:مواليد فى حلب